বিজেতা হল ১৯৮২ সালের, কিশোর থেকে পরিণত বয়স্ক হবার হিন্দি চলচ্চিত্র, এটি শশী কাপুর প্রযোজিত এবং এর পরিচালনা করেছিলেন গোবিন্দ নিহলানি। এতে অভিনয় করেছিলেন শশী কাপুর, তাঁর পুত্র কুণাল কাপুর, রেখা, অমরিশ পুরি এবং সুপ্রিয়া পাঠক। এছাড়াও ছিলেন কে.কে. রায়না, রাজা বুন্দেলা এবং শফি ইনামদার, যিনি পরে বলিউড চলচ্চিত্রে উল্লেখযোগ্য সহ অভিনেতা হয়েছেন।  ঘটনা অঙ্গদ (কুণাল কাপুর) একটি বিভ্রান্ত কিশোর। সে নিজেকে সন্ধান করার চেষ্টা করে। তার মহারাষ্ট্রীয় মা নীলিমা (রেখা) এবং পাঞ্জাবী বাবা নিহালের (শশী কাপুর) বৈবাহিক সমস্যার মধ্যে পড়ে সে বিপর্যস্ত। নিজের জীবন নিয়ে সে কি করতে চায় তার সিদ্ধান্ত নেওয়ার সময় এসেছে। অঙ্গদ ঠিক করে সে ভারতীয় বিমানবাহিনীর একজন যোদ্ধা বিমানচালক হবে। তারপরে যা ঘটেছিল তা তার নিজের এবং বহির্জগত উভয়ের সাথেই বিজয়ী হওয়ার লড়াই। অঙ্গদ অ্যানা ভার্গেসের (সুপ্রিয়া পাঠক) প্রতি আকৃষ্ট হয়। অ্যানা তার উড়ান প্রশিক্ষক গ্রুপ ক্যাপ্টেন ভার্গেসের (আমেরিশ পুরি) মেয়ে, তারা মালয়ালি সিরিয়ান খ্রিস্টান। অঙ্গদকে উড়ানের সাথে মানিয়ে নেওয়া শিখতে, তার মা এবং বাবাকে দীর্ঘ সময় ছেড়ে থাকতে হবে, এর সাথেই সে চেষ্টা করবে অ্যানার মন যাতে তার দিকে আসে, অ্যানা তাকে তার ভয় কাটিয়ে উঠতে এবং একজন যোদ্ধা পাইলট হিসাবে তার সম্ভাবনা উপলব্ধি করতে সহায়তা করবে।  নিহাল দাড়িগোঁফ পরিষ্কার-করে-কামানো শিখ, নীলিমা একজন হিন্দু, অঙ্গদ হল শিখ এবং অ্যানা খ্রিষ্টান, অঙ্গদের সহকারী অফিসারদের মধ্যে সকল ধর্মের মানুষ আছে।  ১৯৮০ এর দশকে ভারতীয় বিমানবাহিনীর যুদ্ধ বিমানের ক্রিয়াকলাপের কিছু দুর্লভ মুহূর্তের চিত্রায়নের জন্য চলচ্চিত্রটি বিশেষভাবে উল্লেখযোগ্য। অঙ্গদের কেন্দ্রীয় চরিত্রটি একজন মিগ-২১ বিমান চালকের এবং ১৯৭১ সালের ভারত পাকিস্তান যুদ্ধে স্থল আক্রমণে তাকে এই বিমান নিয়ে উড়তে দেখা গেছে। ছবির বেশিরভাগ অংশ, পুণেতে চিত্রায়িত হয়েছিল, এর মধ্যে ছিল একটি মিগ-২১বি নিয়ে চরম মুহূর্ত। আইএএফ এর ৪ নং স্কোয়াড্রন ('উরিয়ালস') ছবির বায়ুক্রমিক অনুক্রমের জন্য বিমান ও বিমান চালক সরবরাহ করেছিল।  চরিত্র চিত্রণ শশী কাপুর- নিহাল সিং  রেখা নীলিমা সিং সুপ্রিয়া পাঠক- অ্যানা ভার্গেস কুণাল কাপুর- অঙ্গদ মদন জৈন- ভেঙ্কট রাজু  রাজা বুন্দেলা- আসলাম খান কে. কে. রায়না- উইলসন  অমরিশ পুরি- গ্রুপ ক্যাপ্টেন ভার্গেস, প্রধান প্রশিক্ষক ওম পুরি- অরবিন্দ দীনা পাঠক- অঙ্গদের ঠাকুমা শফি ইনামদার- উইং কমান্ডার পারুলকর সুলভা দেশপান্ডে ক্যাপ্টেন অনুপ ঘোষ- স্কোয়াড্রন লিডার  সঙ্গীত "বিচ্ছুরত মোসে কানহা"- পারভিন সুলতানা "মন আনন্দ আনন্দ ছায়ো"- আশা ভোঁসলে, সত্যশিল দেশপাণ্ডে "মন বসে মোর বৃন্দাবন মা"- মান্না দে  তথ্য   "ভারতীয় বিমান বাহিনীর বরিষ্ঠ বিমান চালক" যাদের বিমানীয় ফটোগ্রাফিতে সহায়তা দেওয়ার জন্য কৃতিত্ব দেওয়া হয়, তাদের ৪ নম্বর স্কোয়াড্রন, আইএএফ ("দ্য ফাইটিং উরিয়ালস") থেকে নেওয়া হয়েছিল। মিগ-২১বি বিমানগুলি বিমানীয় যুদ্ধের অনুক্রমগুলিতে ব্যবহৃত হয়েছিল এবং চলচ্চিত্রর বেশিরভাগ চিত্রগ্রহণ হয়েছিল তাদের তৎকালীন ঘাঁটি পুনা / পুনেতে।Vijeta (1982) - Trivia - IMDb  ছবিতে দেখা যাওয়া আই.এন.এস. মাইসোর হল ডাব্লুডাব্লু২ ব্রিটিশ ফিজি ক্লাস যুদ্ধ জাহাজ, এইচ.এম.এস. নাইজেরিয়া, এটি ১৯৫৭ সালে ভারতীয় নৌবাহিনীর কাছে বিক্রি হয়েছিল। ছবিটি শেষ হওয়ার পরেই জাহাজটিকে বাতিল করা হয়। বর্তমান (২০০৬) আই.এন.এস. মাইসোর হল একটি নতুন যুদ্ধ জাহাজ।  বিমান চালকেরা যে বিমানগুলির উপর প্রশিক্ষণ নেয় সেগুলি দেশীয়ভাবে হ্যাল (এইচএএল) এইচজেটি-১৬ কিরান তৈরি করে।  চিত্রগ্রহণের স্থানসমূহ   বায়ু সেনা একাডেমি, ডুন্ডিগাল, হায়দ্রাবাদ, অন্ধ্রপ্রদেশ, ভারত  বায়ু সেনা কেন্দ্র, পুনে, মহারাষ্ট্র, ভারত  জাতীয় প্রতিরক্ষা একাডেমী, খড়কুওসালা, পুনে, মহারাষ্ট্র, ভারত  আর.কে. স্টুডিওস, চেম্বুর, মুম্বই, মহারাষ্ট্র, ভারত  প্রতিক্রিয়া ফিল্ম ওয়ার্ল্ড পত্রিকাটি এই চলচ্চিত্রটিকে "ভাল" মান দিয়েছিল এবং লিখেছিল, "বিজেত সম্ভবত এই ধরনের প্রথম চলচ্চিত্র, এটি এমন একটি চলচ্চিত্র যেখানে ভারতীয় বিমানবাহিনী, তাদের বীর সৈনিক এবং তাদের জীবনকে সত্য দৃষ্টিকোণ থেকে দেখায়।" এশিয়াউইক অনুসারে, "বিজেতা গত বছরের স্বর্ণজয়ন্তী উদযাপনে আইএএফ-এর শ্রদ্ধাঞ্জলি"।  পুরস্কার শ্রেষ্ঠ চিত্রগ্রহণ বিভাগে ফিল্মফেয়ার পুরস্কার - গোবিন্দ নিহলানি শ্রেষ্ঠ চিত্রসম্পাদনা বিভাগে ফিল্মফেয়ার পুরস্কার - কেশব নাইডু শ্রেষ্ঠ শব্দ পরিকল্পনা বিভাগে ফিল্মফেয়ার পুরস্কার - হিতেন্দ্র ঘোষ  আরও দেখুন Tactics and Air Combat and Defence Establishment College of Air Warfare Topgun  তথ্যসূত্র  বহিঃসংযোগ  বিষয়শ্রেণী:১৯৮৩-এর চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:১৯৮০-এর দশকের হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:চলচ্চিত্রে ভারতীয় বিমানবাহিনী বিষয়শ্রেণী:চলচ্চিত্রে ভারতীয় সেনাবাহিনী বিষয়শ্রেণী:গোবিন্দ নিহলানি পরিচালিত চলচ্চিত্র বিষয়শ্রেণী:ভারতীয় যুদ্ধ চলচ্চিত্র বিষয়শ্রেণী:ভারত এবং পাকিস্তানের যুদ্ধ-বিগ্রহের পটভূমিতে নির্মিত চলচ্চিত্র